b'\n_START_ARTICLE_\nAnisotroopne filtreerimine\n_START_SECTION_\nIsotroopia ja anisotroopia arvutigraafikas\n_START_PARAGRAPH_\nIsotroopia arvutigraafikas on kui mingi objekt omab samu vektori v\xc3\xa4\xc3\xa4rtuseid erinevatel telgedel n\xc3\xa4iteks ruut v\xc3\xb5i kuup. Bilineaarne ja trilineaarne on m\xc3\xb5lemad isotroopsed filtreerimismeetodid, nende filtreerimismuster on ruut._NEWLINE_Anisotroopia arvutigraafikas on kui mingi objekt omab erinevaid vektori v\xc3\xa4\xc3\xa4rtuseid erinevatel telgedel. Anisotroopse filtreerimise filtreerimismustriteks on ristk\xc3\xbclikud, trapetsid ja r\xc3\xb6\xc3\xb6pk\xc3\xbclikud.\n_START_SECTION_\nT\xc3\xb6\xc3\xb6p\xc3\xb5him\xc3\xb5te\n_START_PARAGRAPH_\n\xc3\x9cksik ekraanipiksel v\xc3\xb5ib sisaldada informatsiooni mitmest tekstuuri elemendist (tekslist) \xc3\xbchel suunal, n\xc3\xa4iteks x-teljel mingi hulk ja y-teljel rohkem v\xc3\xb5i v\xc3\xa4hem. Kui vaadata tekstuuri pinda mingi nurga alt ilma filtreerimiseta n\xc3\xa4eb pind v\xc3\xa4lja h\xc3\xa4gune ja proportsioonist v\xc3\xa4ljas. Probleem s\xc3\xbcveneb kui vaadata tekstuuri pinda teravama nurga alt._NEWLINE_Probleemi lahendamiseks kasutatakse anisotroopset filtreerimist, mis kasutab eespool nimetatud filtreerimismustreid, mis rakendatakse nurga all olevatele tekstuuripindadele.  Selle t\xc3\xb5ttu v\xc3\xa4heneb tekstuuride h\xc3\xa4gusus ja \xc3\xbcle\xc3\xbcldine pildikvaliteet paraneb. _NEWLINE_Pildikvaliteet s\xc3\xb5ltub omakorda veel filtreerimistasemest. Anisotroopne filtreerimine toimib tasemetel 1-16. Kasutajatele pakutakse anisotroopset filtreerimist tihti kahe astmetena: 2X, 4X, 8X ja 16X. Filtreerimise aste m\xc3\xa4\xc3\xa4rab \xc3\xa4ra kui suure nurga all filtreerimist l\xc3\xa4bi viiakse. N\xc3\xa4iteks 4X tase filtreerib tekstuurid, mis on kaks korda teravama nurga all kui filtreerimine 2X tasemel. Erinevust 8X ja 16X vahel on raske m\xc3\xa4rgata.\n_START_SECTION_\nJ\xc3\xb5udlus\n_START_PARAGRAPH_\nFiltreerimise m\xc3\xb5ju j\xc3\xb5udlusele oleneb kui suure tasemega filtreerimist kasutatakse ja graafikariistvara v\xc3\xb5imekusest. T\xc3\xa4nap\xc3\xa4eva graafikakaartidele on m\xc3\xb5ju \xc3\xbcsna minimaalne v\xc3\xb5rreldes n\xc3\xa4iteks silumisega (inglise anti-aliasing).'